Dispaket o deus Yannig ha Jacky ar banniel « Trec’hiñ war ar mukovisidoz » e krec’h menez-tan uhelañ ar bed, anvet « Ojos del Salado ». Bez’ eo lec’hiet ar menez-tan-se da 6.893 m a uhelder, en Aradennad an Andoù, e Chile. Ouzhpenn 20.000 m sav-disav o deus ergerzhet an daou sportour, daou reder belo eus Pleneventer (Aodoù-an-Arvor). Tra ma oa an daou baotr-se o skeiñ war-du ar menez-tan e oa klasadoù K5 eus ar gumun o kas un darvoud da benn. Pal ar skolidi-se e oa lakaat da anavezout ar c’hleñved genetik-se hag ivez da gaozeal diwar-benn prientigezh sportel ar gefridi-se e-pad ar c’hentelioù douaroniezh.